

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:560/2017** ΑΔΑ: 68Ζ2ΩΨΑ-Τ92

**ΘΕΜΑ:** «Έγκριση πραγματοποίησης δαπάνης του έργου «Ασφαλτοστρώσεις δρόμων για εξυπηρέτηση κτηνοτροφικών – αγροτικών εκμεταλλεύσεων από ΤΚ Γαβριάς σε ΔΚ Κωστακιών στο Δήμο Αρταίων» και επιλογή τρόπου εκτέλεσης»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 30ο τακτικό θέμα της ημερήσιας διάταξης «Έγκριση πραγματοποίησης δαπάνης του έργου «Ασφαλτοστρώσεις δρόμων για εξυπηρέτηση κτηνοτροφικών – αγροτικών εκμεταλλεύσεων από ΤΚ Γαβριάς σε ΔΚ Κωστακιών στο Δήμο Αρταίων» και επιλογή τρόπου εκτέλεσης» έδωσε το λόγο στον αρμόδιο αντιδήμαρχο κ. Γεώργιο Πανέτα ο οποίος παίρνοντας το λόγο  έθεσε υπόψη του Συμβουλίου τα εξής:

Έχοντας υπόψη :

1. Την παρ.1α άρθρου 4 ΠΔ 80/2016 .
2. Το Ν 4412/2016
3. Την αριθμ. 19/17 μελέτη του έργου «Ασφαλτοστρώσεις δρόμων για εξυπηρέτηση κτηνοτροφικών – αγροτικών εκμεταλλεύσεων από ΤΚ Γαβριάς σε ΔΚ Κωστακιών στο Δήμο Αρταίων» Πρ/σμού 600.000,00€ με ΦΠΑ, (483.870,97 € χωρίς ΦΠΑ), με υπάρχουσα πίστωση για το 2017 10.000,00 € με Φ.Π.Α., για το 2018 20.000,00 € με Φ.Π.Α. και 570.000,00€ με ΦΠΑ για το 2019
4. Το από 20/9/2017 πρωτογενές αίτημα της υπηρεσίας μας με REQ001968774

Α. αιτούμαστε την έγκριση πραγματοποίησης δαπάνης του έργου «Ασφαλτοστρώσεις δρόμων για εξυπηρέτηση κτηνοτροφικών – αγροτικών εκμεταλλεύσεων από ΤΚ Γαβριάς σε ΔΚ Κωστακιών στο Δήμο Αρταίων» ποσού 600.000,00€ με ΦΠΑ, του Κ.Α 30-7323.036 με CPV 45233222-1, οικονομικού έτους 2017, για το ανωτέρω έργο

Β. Παρακαλούμε να αποφασίσετε σχετικά με :

* Την επιλογή του τρόπου εκτέλεσης.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση πραγματοποίησης δαπάνης την έγκριση πραγματοποίησης δαπάνης του έργου «Ασφαλτοστρώσεις δρόμων για εξυπηρέτηση κτηνοτροφικών – αγροτικών εκμεταλλεύσεων από ΤΚ Γαβριάς σε ΔΚ Κωστακιών στο Δήμο Αρταίων» ποσού 600.000,00€ με ΦΠΑ, του Κ.Α 30-7323.036 με CPV 45233222-1, οικονομικού έτους 2017.

Β.- Επιλέγει ως τρόπο εκτέλεσης τον ‘Ανοιχτό Διαγωνισμό, λόγω του προϋπολογισμού του έργου και εφαρμόζοντας τις σχετικές διατάξεις του Ν 4412 /2016»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 560/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*