

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:551/2017** **ΑΔΑ: 7ΚΖΙΩΨΑ-0Σ2**

**ΘΕΜΑ:** «Συνδιοργάνωση του «6ου Πανελλήνιου Συνεδρίου Τουρισμού Υπαίθρου –

Αγροτουρισμού στην Ήπειρο» με τον Σύνδεσμο Ενώσεων Αγροτουρισμού

Ελλάδας. Έγκριση πραγματοποίησης δαπάνης και διάθεση δαπάνης»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 21ο τακτικό θέμα της ημερήσιας διάταξης «Συνδιοργάνωση του «6ου Πανελλήνιου Συνεδρίου Τουρισμού Υπαίθρου – Αγροτουρισμού στην Ήπειρο» με τον Σύνδεσμο Ενώσεων Αγροτουρισμού Ελλάδας. Έγκριση πραγματοποίησης δαπάνης και διάθεση δαπάνης»  έδωσε το λόγο στον αρμόδιο Αντιδήμαρχο κ. Χαρακλιά ο οποίος παίρνοντας το λόγο είπε:

Στα πλαίσια της ανάδειξης του τουριστικού του προϊόντος, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε από τη Γενική Γραμματεία Ενημέρωσης και Επικοινωνίας και τον Ε.Ο.Τ.

Ο Δήμος Αρταίων έχει ήδη προβεί σε μία σειρά στοχευμένων ενεργειών, στις οποίες περιλαμβάνεται και η συμμετοχή σε δράσεις και εκδηλώσεις προβολής τουριστικού περιεχομένου. Στην προσπάθεια να συνεχιστεί αυτή η πορεία εντάσσεται η συνδιοργάνωση του 6ου Πανελλήνιου Συνεδρίου Τουρισμού Υπαίθρου – Αγροτουρισμού στην Ήπειρο» με τον Σύνδεσμο Ενώσεων Αγροτουρισμού Ελλάδας, το οποίο θα πραγματοποιηθεί στην περιοχή των Τζουμέρκων, στις 23 - 25 Νοεμβρίου 2017.

Με τα 29436/31-7-2017 και 35568/19-9-2017 έγγραφά του, ο Σύνδεσμος Ενώσεων Αγροτουρισμού Ελλάδας αιτείται τη συμμετοχή του Δήμου Αρταίων στην υλοποίηση αυτής της προσπάθειας, τονίζοντας ότι ο τουρισμός υπαίθρου και ο αγροτουρισμός ενισχύουν τον κοινωνικό ιστό με τη συνέργεια και συνεργασία πολλών μικρών διαφορετικών επιχειρήσεων στην ύπαιθρο, που όλες μαζί δημιουργούν μια ενότητα, ένα προϊόν και προβάλλουν ένα διαφορετικό μοντέλο ανάπτυξης.

Σύμφωνα με τον Σύνδεσμο Ενώσεων Αγροτουρισμού Ελλάδας αυτό το μοντέλο τουρισμού είναι η ήπια εναλλακτική μορφή βιώσιμης τουριστικής ανάπτυξης και πολυδραστηριότητας στον αγροτικό χώρο, που έχει ως στόχο:

* Να γνωρίσει ο επισκέπτης τον αγροτικό χώρο, τα πολιτιστικά στοιχεία και τα αυθεντικά χαρακτηριστικά του, τις αγροτικές ασχολίες, τα τοπικά προϊόντα, την παραδοσιακή κουζίνα και την καθημερινή ζωή των ανθρώπων.
* Να φέρει τον επισκέπτη σε επαφή με τη φύση καθώς και με τις δραστηριότητες στην ύπαιθρο, στις οποίες θα μπορεί να συμμετέχει, να ψυχαγωγηθεί και να νοιώσει τη χαρά της περιήγησης, της γνώσης, της πληροφόρησης και της ανακάλυψης.
* Να κινητοποιήσει τις παραγωγικές, πολιτισμικές και αναπτυξιακές δυνάμεις του τόπου, συμβάλλοντας έτσι στην αειφόρο οικονομική και κοινωνική ανάπτυξη του αγροτικού χώρου.

Με στόχο την εξωστρέφεια και την προβολή του τουριστικού προϊόντος του Δήμου Αρταίων σε αυτό το πεδίο, και λαμβάνοντας υπόψη ότι το Συνέδριο έχει τεθεί υπό την αιγίδα πολύ σημαντικών Φορέων, όπως τα Υπουργεία Τουρισμού και Αγροτικής Ανάπτυξης και Τροφίμων, προτείνουμε την υποστήριξή του 6ου Πανελλήνιου Συνέδριου Αγροτουρισμού, με την κάλυψη μέρους του προϋπολογισμού του που αφορά στα έξοδα μουσικών και ηχητικής εγκατάστασης.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Την έγκριση συνδιοργάνωσης του «6ου Πανελλήνιου Συνεδρίου Τουρισμού Υπαίθρου – Αγροτουρισμού στην Ήπειρο» με τον Σύνδεσμο Ενώσεων Αγροτουρισμού Ελλάδας.
2. Την έγκριση πραγματοποίησης δαπάνης ύψους πεντακοσίων ευρώ (500,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση (έξοδα μουσικών και ηχητικής εγκατάστασης). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.
3. Τη διάθεση δαπάνης ύψους πεντακοσίων ευρώ (500,00€) για τη συνδιοργάνωση της εν λόγω εκδήλωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση συνδιοργάνωσης του «6ου Πανελλήνιου Συνεδρίου Τουρισμού Υπαίθρου –

Αγροτουρισμού στην Ήπειρο» με τον Σύνδεσμο Ενώσεων Αγροτουρισμού Ελλάδας.

Β.- Την έγκριση πραγματοποίησης δαπάνης ύψους πεντακοσίων ευρώ (500,00€) σε βάρος

του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του

προϋπολογισμού έτους 2017, προκειμένου να καλυφθεί η δαπάνη που αντιστοιχεί στο

Δήμο Αρταίων από τη συνδιοργάνωση (έξοδα μουσικών και ηχητικής εγκατάστασης).

Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση

του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης

Διοίκησης Ηπείρου – Δυτικής Μακεδονίας, υπάρχει σχετική πίστωση.

Γ.- Τη διάθεση δαπάνης ύψους πεντακοσίων ευρώ (500,00€) για τη συνδιοργάνωση της εν

λόγω εκδήλωσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 551/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*