

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:547/2017** ΑΔΑ: Ψ0ΘΩΩΨΑ-ΥΩΘ

**ΘΕΜΑ:** «Διάθεση - Διαδικασία παραχώρησης διατηρηθέντων - κενωθέντων περιπτέρων

Δημοτικής Κοινότητας Δήμου Αρταίων»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 17ο τακτικό θέμα της ημερήσιας διάταξης «Διάθεση - Διαδικασία παραχώρησης διατηρηθέντων - κενωθέντων περιπτέρων Δημοτικής Κοινότητας Δήμου Αρταίων» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο  έθεσε υπόψη του Συμβουλίου την εισήγηση του ΤΜΗΜΑΤΟΣ ΑΔΕΙΟΔΟΤΗΣΕΩΝ της Δ/ΝΣΗΣ ΔΙΟΙΚ/ΚΟΥ του Δήμου στην οποία αναφέρονται τα εξής:

Έχοντας υπόψη:

1. Την υποπαράγραφο ΣΤ.2 του άρθρου πρώτου **του ν. 4093/2012**, όπως έχει τροποποιηθεί και ισχύει (ΦΕΚ Α΄222/12.11.2012)
2. **Το άρθρο 76 του ν. 4257/2014 (ΦΕΚ 93 Α΄/ 14.04.2014),** «Επείγουσες ρυθμίσεις αρμοδιότητας Υπουργείου Εσωτερικών»
3. Την υπ’ αριθμ. **38/06.06.2014 εγκύκλιο** του Υπουργείου Εσωτερικών, με θέμα: Άρθρο 76 ν. 4257/2014 (ΦΕΚ 93 Α΄/14.04.2014) «Επείγουσες ρυθμίσεις αρμοδιότητας Υπουργείου Εσωτερικών»
4. Την υπ’ αριθμ. **16/04.06.2015 εγκύκλιο** του Υπουργείου Εσωτερικών
5. Την με αριθμ. πρωτ. **11146/05.04.2017 έγγραφο** της Γενικής Δ/νσης Οικονομικών Υπηρεσιών & Διοικητικής Υποστήριξης του Υπουργείου Εσωτερικών, με θέμα: Διευκρινήσεις σχετικά με την υποπαράγραφο ΣΤ.2. του άρθρου πρώτου του ν. 4093/2012, όπως έχει τροποποιηθεί και ισχύει
6. Την αριθμ. 9/2015 απόφαση Δημοτικού Συμβουλίου(ΑΔΑ:7ΛΘΡΩΨΑ-Υ51), με την οποία γνωμοδοτεί υπέρ της διατήρησης των κενωθέντων περιπτέρων που βρίσκονται, το πρώτο στη συμβολή των Π. Γαρουφαλιά και Αρτινών Πεσόντων και το δεύτερο στην οδό Ελ. Βενιζέλου και Αγ. Αρτεμίου, στην Άρτα
7. Την αριθμ. 302/2017 απόφαση Δημοτικού Συμβουλίου(ΑΔΑ:Ω1Ο8ΩΨΑ-2ΕΚ), με την οποία διατηρείτε το κενωθέν περίπτερο που βρίσκεται στην οδό Αγ. Θεοδώρων 60 (στη συμβολή των Αγίων Θεοδώρων και Αγ. Φανερωμένης – έναντι σούπερ μάρκετ «ΑΓΓΕΛΗΣ»)
8. Το αριθμ. πρωτ. 10148/20.03.2015 έγγραφο του Τμήματος Αδειοδοτήσεων προς την Αστυνομική Δ/νση Άρτας – Τμήμα Τροχαίας, για τη γνωμοδότηση καταλληλότητας των χώρων από πλευράς ασφάλειας κυκλοφορίας πεζών και οχημάτων
9. Το αριθμ. πρωτ. 1012/15/74-α/03.04.2015 (αριθμ. πρωτ. 11447/08.04.2015 δήμου Αρταίων), με το οποίο μας γνωρίζει ότι δεν έχει αντίρρηση, υπό την προϋπόθεση στα σημεία να τηρηθούν επακριβώς οι σχετικές διατάξεις αναφορικά με την ομαλή κυκλοφορία πεζών και οχημάτων.
10. Σύμφωνα με τα όσα διευκρινίζονται στην περίπτωση (Α) του με αριθμ. πρωτ. **11146/05.04.2017 έγγραφο** της Γενικής Δ/νσης Οικονομικών Υπηρεσιών & Διοικητικής Υποστήριξης του Υπουργείου Εσωτερικών, **η διαδικασία του καθορισμού (χωροθέτηση) των θέσεων περιπτέρων** όπως και η αναλογία παραχώρησης των θέσεων (70%-30%) αφορούν τόσο σε νέες θέσεις από την έναρξη ισχύος του ν. 4093/2012 όσο και σε αυτές που έχουν κενωθεί για οποιοδήποτε λόγο για το ίδιο χρονικό διάστημα (περ. 3, 4 και 5 της υποπαραγράφου ΣΤ.2. του ν. 4093/2012, καθώς και στην παρ. 1 της υπ΄ αρίθμ. 38/06-06-2014 εγκυκλίου του Υπουργείου Εσωτερικών).
11. **Με τις αριθμ. 9/2015 και 302/2017 αποφάσεις Δημοτικού Συμβουλίου (σχετ. 6 και 7), διατηρήθηκαν ως κενωθέν, οι θέσεις για εκμετάλλευση των εξής περιπτέρων:**

**α) θέση που βρίσκεται στη συμβολή των Π. Γαρουφαλιά και Αρτινών**

**Πεσόντων**

**β) θέση που βρίσκεται στην οδό Ελ. Βενιζέλου και Αγ. Αρτεμίου**

**γ) θέση που βρίσκεται στην οδό Αγ. Θεοδώρων 60 (στη συμβολή των**

**Αγίων Θεοδώρων και Αγ. Φανερωμένης – έναντι σούπερ μάρκετ**

**«ΑΓΓΕΛΗΣ»)**

1. Σύμφωνα με τα οριζόμενα στην παρ. 1 της υπ΄ αρίθμ. 38/06-06-2014 εγκυκλίου του Υπουργείου Εσωτερικών, η διάθεση των καθοριζομένων θέσεων περιπτέρων από το δημοτικό Συμβούλιο γίνεται ως ακολούθως:

**(Α).** Επί του συνόλου των καθοριζομένων θέσεων στο δήμο, **γίνεται δημόσια κλήρωση και ποσοστό 30% παραχωρείτε έναντι καταβολής τέλους, βάσει του ετήσιου οικογενειακού εισοδήματος και εφόσον πληρούται η προϋπόθεση του άρθρου 285 του ν. 3463/2006**, στις κατηγορίες των προσώπων που αναφέρονται αναλυτικά στην παρ.4 του άρθρου 76 του ν. 4257/2014 (ΦΕΚ 93 Α΄/ 14.04.2014), ήτοι:

- σε άτομα με αναπηρία (Α.με.Α.)

- πολύτεκνους

- σε όσους μόνιμους αξιωματικούς, ανθυπασπιστές και υπαξιωματικούς, δόκιμους έφεδρους αξιωματικούς και οπλίτες θητείας συμμετείχαν με οποιονδήποτε τρόπο στα πολεμικά γεγονότα της χρονικής περιόδου από την 20η Ιουλίου έως την 20η Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου. Από την εφαρμογή της παρούσας περίπτωσης εξαιρούνται όσοι ενεπλάκησαν κατά τις παραπάνω περιόδους με οποιονδήποτε τρόπο σε παράνομες δραστηριότητες σε βάρος της νόμιμης λειτουργίας του πολιτεύματος της Κυπριακής Δημοκρατίας.

Τυχόν δεκαδικός αριθμός στρογγυλοποιείται στην επόμενη ακέραιη μονάδα, εφόσον το κλάσμα είναι ίσο με το μισό της μονάδας και άνω.

Ο αριθμός των συνολικών καθοριζομένων θέσεων στην περίπτωσή μας είναι τρεις (3). Το 30% των θέσεων προκύπτει ως ακολούθως: 3\* 30 ÷ 100 = 0,9 θέσεις . Δεδομένου ότι το κλάσμα είναι μεγαλύτερο του μισού της μονάδας (0,9>0,50), η στρογγυλοποίηση θα γίνει προς την επόμενη ακέραιη μονάδα.

**Ως εκ τούτου**, η θέση που θα πρέπει να διατεθεί για τις κατηγορίες των προσώπων της παρ.4 του άρθρου 76 του ν. 4257/2014, **είναι τελικώς μία (1)**

**Το τέλος καθορίζεται από το δημοτικό συμβούλιο** και εισπράττεται, σύμφωνα με τις διατάξεις του άρθρου 13 του από 20.10.1958 β. δ/τος, όπως εκάστοτε ισχύουν.

**Για την παραχώρηση του δικαιώματος αυτού**, υποβάλλονται αιτήσεις από τους δικαιούχους, **κατόπιν σχετικής προκήρυξης (πρόκλησης), στην οποία ορίζονται ιδίως οι θέσεις και το ύψος του ετήσιου τέλους.** Πέραν της αίτησης υποβάλλονται από τον ενδιαφερόμενο, εντός ρητά τασσόμενης προθεσμίας, τα δικαιολογητικά που αναφέρονται στην παράγραφο 4 του άρθρου 76 του ν. 4257/2014, κατά περίπτωση.

Η κλήση μπορεί να γίνει με κάθε πρόσφορο τρόπο, ωστόσο πρέπει να πληροί τους κανόνες της δημοσιότητας ήτοι, πέραν της ανάρτησης στο δημοτικό κατάστημα, να δημοσιεύεται σε δύο τουλάχιστον τοπικές εφημερίδες και να αναρτάται στην ιστοσελίδα του δήμου.

Μετά τη λήξη προθεσμίας υποβολής αιτήσεων και δικαιολογητικών, καταρτίζεται πίνακας με τους υποψηφίους δικαιούχους. Καθώς το κριτήριο που λαμβάνεται υπόψη είναι μόνον εισοδηματικό, στην κλήρωση λαμβάνουν μέρος μόνον οι υποψήφιοι δικαιούχοι με το χαμηλότερο εισόδημα που αντιστοιχούν στο τριάντα τοις εκατό (30%) των περιπτέρων που διατίθενται. **Αν την τελευταία θέση καταλαμβάνουν περισσότεροι από ένας δικαιούχοι, προηγείται μεταξύ τους κλήρωση.**

**Σε δημόσια κλήρωση**, **που γίνεται σε τόπο και χρόνο που ορίζονται από το δημοτικό συμβούλιο**, κληρώνονται τα περίπτερα ανά δικαιούχο. Στην κλήρωση μπορούν να παρίστανται και εκπρόσωποι των ενώσεων των κατηγοριών της παραγράφου 4 του άρθρου 76 του ν. 4257/2014 .

Ως κριτήρια επιλογής των δικαιούχων από τις κατηγορίες των προσώπων της παραγράφου 4, λαμβάνονται υπόψη το ετήσιο οικογενειακό εισόδημα του προηγούμενου οικονομικού έτους και η υποχρέωση μη ύπαρξης εις βάρος των ενδιαφερομένων προσώπων βεβαιωμένων ληξιπρόθεσμων οφειλών προς τον δήμο, με εξαίρεση τις περιπτώσεις εκκρεμοδικίας και διακανονισμού αυτών, σύμφωνα με τη σχετική νομοθεσία. Ειδικές διατάξεις περί απαλλαγής των ανωτέρω προσώπων από την καταβολή τέλους ή ανταλλάγματος δεν ισχύουν.

**(Β).** Η διάθεση (παραχώρηση του δικαιώματος χρήσης των λοιπών θέσεων των περιπτέρων), του υπολοίπου 70% των καθοριζομένων θέσεων γίνεται με δημοπρασία, σύμφωνα με τις εκάστοτε ισχύουσες διατάξεις περί δημοπρασιών προς εκμίσθωση δημοτικών ακινήτων (π.δ. 270/81). Σε κάθε περίπτωση αποκλείεται η απευθείας παραχώρηση των θέσεων αυτών.

**Η διακήρυξη καταρτίζεται** από το αρμόδιο προς τούτο όργανο του δήμου, ήτοι την οικονομική επιτροπή, η οποία είναι αρμόδια για την κατάρτιση των όρων της δημοπρασίας, καθορίζοντας το ύψος της εγγύησης , τον τρόπο καταβολής της και κάθε άλλη λεπτομέρεια.

Σύμφωνα με τα οριζόμενα στην παρ. 6 του άρθρου 76 του ν. 4257/2014, το δημοτικό συμβούλιο με απόφασή του **καθορίζει τον χρόνο** π**αραχώρησης του δικαιώματος χρήσης των θέσεων των περιπτέρων,** ο οποίος σε κάθε περίπτωση δεν μπορεί να υπερβαίνει τα δέκα (10) έτη, ανεξαρτήτως του τρόπου παραχώρησης.

Σε περίπτωση θανάτου του δικαιούχου, **εντός** του χρόνου παραχώρησης, ήτοι της δεκαετίας, οι κληρονόμοι αυτού, σύζυγος ή τα ανήλικα τέκνα, **υπεισέρχονται αυτοδικαίως** στο δικαίωμα αυτό για το εναπομείναν χρονικό διάστημα της παραχώρησης, εφόσον δηλώσουν την επιθυμία τους αυτή στην αρμόδια αρχή.

Σύμφωνα με την παρ. 5α του άρθρου 76 του ν. 4257/2014, απαγορεύεται η περαιτέρω παραχώρηση του δικαιώματος χρήσης σε τρίτους, με την επιφύλαξη των διατάξεων της παραγράφου 7 του άρθρου 76 του ν. 4257/2014, [εκμίσθωση του δικαιώματος εκμετάλλευσης σε τρίτους επιτρέπεται μόνο για λόγους γήρατος ή αναπηρίας του δικαιούχου σε ποσοστό 67% και άνω, **ανεξαρτήτως του τρόπου παραχώρησης (**παρ.1Δ της υπ΄ αρίθμ. 38/06-06-2014 εγκυκλίου του Υπουργείου Εσωτερικών). Παράλληλα, προβλέπεται ότι τον δικαιούχο μπορεί να αναπληρώνει ο/η σύζυγος και τα ενήλικα τέκνα, τα στοιχεία των οποίων αναγράφονται στην πράξη παραχώρησης.

**Λαμβάνοντας υπόψη τα ανωτέρω**, παρακαλούμε όπως αποφασίσετε για:

**(Α) ως προς την θέση (μία) που αντιστοιχεί στο ποσοστό 30%:**

α) τη θέση για την οποία θα γίνει παραχώρηση του δικαιώματος χρήσης εκμετάλλευσης,

με δημόσια κλήρωση σύμφωνα με τα όσα αναφέρονται στο σκεπτικό της παρούσης,

περίπτωση III (A)

β) το ύψος του ετήσιου τέλους του δικαιώματος της ανωτέρω παραχώρησης

γ) τον τόπο και το χρόνο που θα γίνει η δημόσια κλήρωση, κατά την οποία θα

κληρωθεί η θέση στον δικαιούχο

**(Β)** **ως προς τις υπόλοιπες θέσεις (δύο)** **που αντιστοιχούν στο ποσοστό 70%:**

α) τις θέσεις για τις οποίες θα γίνει παραχώρηση του δικαιώματος χρήσης

εκμετάλλευσης, με δημοπρασία τους όρους της οποίας θα συντάξει η οικονομική επιτροπή σύμφωνα με τα όσα αναφέρονται στο σκεπτικό της παρούσης, περίπτωση III (Β)

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και το πρωτόκολλο παραλαβής

**ΑΠΟΦΑΣΙΖΕΙ  ΟΜΟΦΩΝΑ**

Α.- Η θέση για την οποία θα γίνει παραχώρηση του δικαιώματος χρήσης εκμετάλλευσης, με δημόσια κλήρωση σύμφωνα με τα όσα αναφέρονται στο σκεπτικό της παρούσης, περίπτωση III (A) Θα είναι αυτή που **βρίσκεται στη συμβολή των Π. Γαρουφαλιά και Αρτινών Πεσόντων**

Β.- Το ύψος του ετήσιου τέλους του δικαιώματος της ανωτέρω παραχώρησης ορίζεται στο ποσό των 1.000,00€

Γ) Η δημόσια κλήρωση, κατά την οποία θα κληρωθεί η θέση στον δικαιούχο θα πραγματοποιηθεί στις 15-11-2017 και ώρα 12,00μ στην αίθουσα του Δημοτικού Συμβουλίου.

Δ) Παραπέμπει το θέμα στην Οικονομική Επιτροπή προκειμένου να προβεί στην σύνταξη των όρων, για τις θέσεις για τις οποίες θα γίνει παραχώρηση του δικαιώματος χρήσης εκμετάλλευσης με δημοπρασία, σύμφωνα με τα όσα αναφέρονται στο σκεπτικό της παρούσης

Β.- Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 547/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*