

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:546/2017** **ΑΔΑ: 71ΥΚΩΨΑ-917**

**ΘΕΜΑ:** «Υποβολή αίτησης για ένταξη βοσκήσιμων εκτάσεων Δήμου Αρταίων στα

Διαχειριστικά Σχέδια Βόσκησης»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 16ο τακτικό θέμα της ημερήσιας διάταξης «Υποβολή αίτησης για ένταξη βοσκήσιμων εκτάσεων Δήμου Αρταίων στα Διαχειριστικά Σχέδια Βόσκησης» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο  έθεσε υπόψη του Συμβουλίου την εισήγηση της Διεύθυνσης Τοπικής Οικονομικής Ανάπτυξης-Γεωργίας-Κτηνοτροφίας και Αλιείας του Δήμου στην οποία αναφέρονται τα εξής:

Έχοντας υπόψη :

Την με αριθμ. 383/2011 Απόφαση Δημοτικού Συμβουλίου περί καθορισμού βοσκήσιμων εκτάσεων Δήμου Αρταίων.

Τις διατάξεις της ΚΥΑ με αριθμ. 1058/71977/3-7-2017 (ΦΕΚ 2331, τεύχος Β΄) με θέμα : «Καθορισμός των Προδιαγραφών και του Περιεχομένου των Διαχειριστικών Σχεδίων Βόσκησης στο πλαίσιο εφαρμογής των διατάξεων του Ν. 4351/2015 (ΦΕΚ 164, τεύχος Α΄).

Το με αριθμ. πρωτ. οικ. 96526/774/13-9-2017 έγγραφο του Περιφερειάρχη Ηπείρου με θέμα : «Υποβολή αιτήσεων για ένταξη εκτάσεων στα Διαχειριστικά Σχέδια Βόσκησης».

**Εισηγούμαστε**

Την υποβολή αίτησης για ένταξη των βοσκήσιμων εκτάσεων Δήμου Αρταίων, όπως περιγράφονται στην με αριθμ. 383/2011 Απόφαση Δημοτικού Συμβουλίου και κατανέμονται, ανά Δημοτική Ενότητα, στα Διαχειριστικά Σχέδια Βόσκησης, στο πλαίσιο εφαρμογής των διατάξεων του Ν. 4351/2014 (ΦΕΚ 164, Α΄)

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και το πρωτόκολλο παραλαβής

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή αίτησης για ένταξη των βοσκήσιμων εκτάσεων Δήμου Αρταίων, όπως περιγράφονται στην με αριθμ. 383/2011 Απόφαση Δημοτικού Συμβουλίου και κατανέμονται, ανά Δημοτική Ενότητα, στα Διαχειριστικά Σχέδια Βόσκησης, στο πλαίσιο εφαρμογής των διατάξεων του Ν. 4351/2014 (ΦΕΚ 164, Α΄)

Β.- Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 546/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*