

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:558/2017** ΑΔΑ: 6Γ5ΝΩΨΑ-ΙΑΖ

**ΘΕΜΑ:** «Έγκριση της αριθμ. 37/2017 Απόφασης της Επιτροπής Ποιότητας Ζωής η οποία αφορά «Επικαιροποίηση θέσεων Στάθμευσης φορτηγών αυτοκινήτων σε κοινόχρηστους χώρους του Δήμου»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 28ο τακτικό θέμα της ημερήσιας διάταξης «Έγκριση της αριθμ. 37/2017 Απόφασης της Επιτροπής Ποιότητας Ζωής η οποία αφορά «Επικαιροποίηση θέσεων Στάθμευσης φορτηγών αυτοκινήτων σε κοινόχρηστους χώρους του Δήμου», έθεσε υπόψη του συμβουλίου την αριθμ. 37/2017 Απόφαση της Επιτροπής Ποιότητας Ζωής με την οποία Γνωμοδοτεί υπέρ της δημιουργίας μιας (1) νέας θέσης στάθμευσης φορτηγού αυτοκινήτου στην οδό Αλέξανδρου Ζάρα, απέναντι από την κεντρική είσοδο του παλιού Νοσοκομείου Άρτας, περίπου 65,00 μέτρα από την κορυφή του Ο.Τ. 31 η οποία θα έχει διάσταση κατά μήκος του πεζοδρομίου δέκα (10,00) μέτρα και στη συνέχεια έδωσε το λόγο στον αρμόδιο Αντιδήμαρχο κ. Πανέτα ο οποίος παίρνοντας το λόγο πρότεινε την κατάργηση μιας εκ των υπαρχόντων θέσεων στάθμευσης, ήτοι :

1. Τη θέση στην συμβολή των οδών Μαξ. Γραικού και Τσακάλωφ

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την δημιουργία μιας (1) νέας θέσης στάθμευσης φορτηγού αυτοκινήτου στην οδό Αλέξανδρου Ζάρα, απέναντι από την κεντρική είσοδο του παλιού Νοσοκομείου Άρτας, περίπου 65,00 μέτρα από την κορυφή του Ο.Τ. 31 η οποία θα έχει διάσταση κατά μήκος του πεζοδρομίου δέκα (10,00) μέτρα.

Β.- Την κατάργηση μιας εκ των υπαρχόντων θέσεων στάθμευσης, ήτοι :

1. Τη θέση στην συμβολή των οδών Μαξ. Γραικού και Τσακάλωφ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 558/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*