

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:529/2017** ΑΔΑ: 75Τ0ΩΨΑ-ΑΧ6

**ΘΕΜΑ:** «Διαγραφή ποσού λόγω καταγγελίας μίσθωσης»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 4ο έκτακτο θέμα της ημερήσιας διάταξης «Διαγραφή ποσού λόγω καταγγελίας μίσθωσης» έδωσε το λόγο στον αρμόδιο αντιδήμαρχο κ. Χριστόφορο Σιαφάκα ο οποίος παίρνοντας το λόγο  έθεσε υπόψη του Συμβουλίου τα εξής:

Με την αρίθμ. 212/2015 απόφαση, το Δημοτικό Συμβούλιο του Δήμου Αρταίων αποφάσισε για την ανάθεση των εργασιών καθαριότητας, περιποίησης, συντήρησης και ευπρεπισμού των τάφων στα Δημοτικά κοιμητήρια του Δήμου Αρταίων, ήτοι επί της Στρατώνος και στο νέο κοιμητήριο Αγίων Αναργύρων με πλειοδοτικό διαγωνισμό.

Στις 2/11/2015 υπογράφτηκε το με αρ.πρωτ.35286/2-11-15 συμφωνητικό μεταξύ του Δημάρχου Αρταίων Χρήστου Τσιρογιάννη και του Παπαποστόλη Γεωργίου με σκοπό-αντικείμενο της σύμβασης εργασίες καθαριότητας-περιποίησης-συντήρησης και ευπρεπισμού στα μνημεία που ανεγέρθηκαν και που θα ανεγείρονται με δαπάνη των ιδιωτών στο Δημοτικό κοιμητήριο του Δήμου Αρταίων επί της Στρατώνος καθώς και στο νέο κοιμητήριο στους Αγίους Αναργύρους.

Στις 4/3/2016 κοινοποιήθηκε στο Δήμο Αρταίων η από 1/3/2016 Εξώδικη Διαμαρτυρία – Καταγγελία Σύμβασης (αρ.πρωτ.7711/7-3-2017) με την οποία ο ανάδοχος διαμαρτυρήθηκε για την εκ μέρους του Δήμου αντισυμβατική και παράνομη καθυστέρηση της παράδοσης της χρήσης των μισθίων και συγχρόνως κατήγγειλε τη μισθωτική σύμβαση προκειμένου να επέλθουν τα έννομα αποτελέσματα ώστε να λυθεί η μίσθωση και υπεγράφη μεταξύ του Δήμου Αρταίων εκπροσωπούμενου από το Δήμαρχο Αρταίων κ. Τσιρογιάννη Χρήστο και του κ. Παπαποστόλη Γεωργίου Λύση Μίσθωσης-Πρωτόκολλο Παράδοσης-Παραλαβής με την οποία ο μισθωτής υποχρεούται στην καταβολή των ενοικίων μέχρι και την ημερομηνία λύσης της σύμβασης.

Λαμβάνοντας υπόψη τα ανωτέρω εισηγούμαστε τη διαγραφή ποσού €13.550,16 ποσό το οποίο αντιστοιχεί στο διάστημα από 1/3/2016 έως 31/10/2016.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη διαγραφή ποσού 13.550,16€ ποσό το οποίο αντιστοιχεί στο διάστημα από 1/3/2016 έως 31/10/2016 λόγω καταγγελίας μίσθωσης, από τον Γεώργιο Παπαποστόλη, σύμφωνα με το ιστορικό της παρούσας.

Β.- Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 529/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*