

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:550/2017** ΑΔΑ: ΩΟ8ΞΩΨΑ-Τ1Ω

**ΘΕΜΑ:** «Κάλυψη ηχητικών αναγκών για τις παρελάσεις της 28ης Οκτωβρίου 2017.

Έγκριση πραγματοποίησης δαπάνης και διάθεση δαπάνης»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 20ο τακτικό θέμα της ημερήσιας διάταξης «Κάλυψη ηχητικών αναγκών για τις παρελάσεις της 28ης Οκτωβρίου 2017. Έγκριση πραγματοποίησης δαπάνης και διάθεση δαπάνης»  έδωσε το λόγο στον αρμόδιο Αντιδήμαρχο κ. Χαρακλιά ο οποίος παίρνοντας το λόγο είπε:

Στο Δήμο μας όπως κάθε χρόνο έτσι και φέτος θα πραγματοποιηθούν εκδηλώσεις για τον εορτασμό της Εθνικής εορτής της 28ης Οκτωβρίου, στις δημοτικές ενότητες  Άρτας (Κωστακιοί), Αμβρακικού, Φιλοθέης και Βλαχερνών (παρέλαση μαθητών). Για τις ανάγκες της ηχητικής κάλυψης του εορτασμού της εθνικής εορτής στις ανωτέρω δημοτικές ενότητες απαιτείται συνολική δαπάνη **800,00 ευρώ** (συμπεριλαμβανόμενου ΦΠΑ).

Η ανωτέρω δαπάνη θα καταμεριστεί ως εξής:  
1. Δημοτική ενότητα Αμβρακικού:  200,00 ευρώ (συμπεριλαμβανόμενου ΦΠΑ)  
2. Δημοτική ενότητα Φιλοθέης:  200,00 ευρώ (συμπεριλαμβανόμενου ΦΠΑ)

3. Δημοτική Ενότητα Βλαχερνών: 200,00 ευρώ (συμπεριλαμβανόμενου ΦΠΑ)

4. Δημοτική Ενότητα Άρτας: 200,00 ευρώ (συμπεριλαμβανόμενου ΦΠΑ).

Παρακαλούμε να εισαχθεί στο Δημοτικό Συμβούλιο το θέμα, προκειμένου να εγκρίνει:

1. Την κάλυψη των ηχητικών αναγκών για τις παρελάσεις της 28ης Οκτωβρίου.
2. Την πραγματοποίηση δαπάνης ύψους οκτακοσίων ευρώ (800,00€) σε βάρος του Κ.Α. 00.6443 «Δαπάνες δεξιώσεων και εθνικών ή τοπικών εορτών» προϋπολογισμού έτους 2017, στον οποίο προβλέπεται σχετική πίστωση.
3. Τη διάθεση του ανωτέρω ποσού (800,00€) για την κάλυψη των ηχητικών αναγκών που θα προκύψουν για τις παρελάσεις της 28ης Οκτωβρίου 2017.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την κάλυψη των ηχητικών αναγκών για τις παρελάσεις της 28ης Οκτωβρίου.

Β.- Την πραγματοποίηση δαπάνης ύψους οκτακοσίων ευρώ (800,00€) σε βάρος του Κ.Α.

00.6443 «Δαπάνες δεξιώσεων και εθνικών ή τοπικών εορτών» προϋπολογισμού έτους

2017, στον οποίο προβλέπεται σχετική πίστωση.

Γ.- Τη διάθεση του ανωτέρω ποσού (800,00€) για την κάλυψη των ηχητικών αναγκών που

θα προκύψουν για τις παρελάσεις της 28ης Οκτωβρίου 2017.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 550/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*