

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:561/2017** **ΑΔΑ: ΩΝΩΖΩΨΑ-ΥΑΓ**

**ΘΕΜΑ:** «Επί αιτήσεως της Κ/Ξ Κων/νος Μ.Ζάγκος – Πέτρος ΣΤ. Γερογιάννης για παράταση συμβατικής προθεσμίας περαίωσης του έργου Αναδιαρρύθμιση κατασκευής ΚΕΠ στα Ψαροπλιά.»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 31ο τακτικό θέμα της ημερήσιας διάταξης «Επί αιτήσεως της Κ/Ξ Κων/νος Μ.Ζάγκος – Πέτρος ΣΤ. Γερογιάννης για παράταση συμβατικής προθεσμίας περαίωσης του έργου Αναδιαρρύθμιση κατασκευής ΚΕΠ στα Ψαροπλιά», έθεσε υπόψη του Συμβουλίου την  από 5-7-2017 αίτηση της Κ/Ξ Κων/νος Μ.Ζάγκος – Πέτρος ΣΤ. αναδόχου του παραπάνω έργου με την οποία ζητά παράταση περαίωσης του έως στις 30/11/2017.

Στη συνέχεια διαβάστηκε η εισήγηση της ΤΥΔ στην οποία αναφέρεται:

Στις 2/03/2016 υπογράφηκε σύμβαση για την κατασκευή του έργου «ΑΝΑΔΙΑΡΡΥΘΜΙΣΗ ΚΑΤΑΣΚΕΥΗ ΚΕΠ ΣΤΑ ΨΑΡΟΠΛΙΑ» μεταξύ του Κ. Δημάρχου και του νόμιμου εκπροσώπου της Κωνσταντίνος Μ. Ζάγκος – Πέτρος Στ. Γερογιάννης, Κ. Ζάγκος . Σύμφωνα με αυτή το έργο θα έπρεπε να περατωθεί έως στις 2/01/2017.

Σύμφωνα με τις αρ. 556/2017, 314/2017 αποφάσεις του Δημοτικού Συμβουλίου στο έργο δόθηκε παράταση έως 2/8/2017.

Στη συνέχεια ο ανάδοχος με την αρ. 25432/5-7-2017 αίτηση του ζητούσε παράταση εξαιτίας καθυστέρησης από τον ΟΤΕ της μεταφοράς της οπτικής ίνας στο κτίριο των ΚΕΠ έως 30-09-2017 η οποία εκ παραδρομής δεν εξετάστηκε ως θέμα στο Δημοτικό Συμβούλιο.

Κατόπιν ο ανάδοχος ζήτησε με την αρ. 36049/21-09-2017 εκ νέου παράταση έως 30-11-2017 λόγω καθυστέρησης ολοκλήρωσης της διαδικασίας ρευματοδότησης του κτίσματος.

Έως σήμερα έχουν εκτελεσθεί εργασίες που αντιστοιχούν στο 95% του συνόλου των προς εκτέλεση εργασιών. Οι ανεκτέλεστες εργασίες αφορούν την ολοκλήρωση των συνδέσεων για τη σωστή λειτουργία του έργου.

Η καθυστέρηση οφείλεται στην μη ολοκλήρωση της διαδικασίας ρευματοδότησης του κτίσματος.

Κατόπιν των ανωτέρω εισηγούμεθα να δοθεί παράταση έως στις 30/11/2017 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10, Ν.1418/84, Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ  

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της Κ/Ξ Κων/νος Μ.Ζάγκος – Πέτρος ΣΤ. αναδόχου του έργου: **«**Αναδιαρρύθμιση κατασκευής ΚΕΠ στα Ψαροπλιά**»** και εγκρίνει την  παράταση της συμβατικής προθεσμίας περαίωσης του ανωτέρω έργου έως 30/11/2017, σύμφωνα με εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 561/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*