

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:549/2017** ΑΔΑ: 6ΞΙΜΩΨΑ-ΣΡ4

**ΘΕΜΑ:** «Ακύρωση της αριθμ.443/2017 προηγούμενης απόφασης του Δημ. Συμβουλίου η

οποία αφορά Παραχώρηση χώρου στο Μύτικα για τη στέγαση του Συλλόγου

Γυναικών Άρτας «ΘΕΑ ΔΗΜΗΤΡΑ»»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 19ο τακτικό θέμα της ημερήσιας διάταξης «Ακύρωση της αριθμ.443/2017 προηγούμενης απόφασης του Δημ. Συμβουλίου η οποία αφορά Παραχώρηση χώρου στο Μύτικα για τη στέγαση του Συλλόγου Γυναικών Άρτας «ΘΕΑ ΔΗΜΗΤΡΑ»  έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο είπε:

Με την αριθμ. 443/2017 αποφασή του προέβηκε στην έγκριση της απόφασης του Συμβουλίου της Τοπικής σας Κοινότητας Ανέζας για την δωρεάν παραχώρηση αιθουσών στον Σύλλογο Γυναικών Άρτας «ΘΕΑ ΔΗΜΗΤΡΑ» στο Μύτικα, θεωρώντας ότι είναι μια κοινά αποδεκτή λύση και από τους δύο Συλλόγους.

Η απόφαση προκάλεσε την αντίδραση του Μορφωτικού Συλλόγου Μύτικα «Ο ΠΡΩΤΑΓΟΡΑΣ», όπως φαίνεται και σε επιστολή διαμαρτυρίας που μας κατέθεσε.

Προτείνουμε την ακύρωση της αριθμ. 443/2017 αποφασής μας και το θέμα να τεθεί στο Τοπικό Συμβούλιο Ανέζας για την εκ νέου απόφαση της παραχώρησης αίθουσας στον Σύλλογο Γυναικών Άρτας «ΘΕΑ ΔΗΜΗΤΡΑ» κάνοντας σαφή προσδιορισμό τόσο του χώρου (αναλυτική περιγραφή), όσο και των όρων παραχώρησης της χρήσης, ώστε να βρεθεί μια κοινά αποδεκτή λύση και από τους δύο Συλλόγους.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και γενομένης ψηφοφρίας κατά την οποία οι κες Κιτσαντά,Ντέμσια και Βασιλάκη και οι κ.κ. Κοσμάς, Παπαλέξης, Βλάρας και Παπαιωάννου ψήφισαν κατά.

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την ακύρωση της αριθμ. 443/2017 προηγούμενης απόφασης η οποία αφορά Παραχώρηση χώρου στο Μύτικα για τη στέγαση του Συλλόγου Γυναικών Άρτας "ΘΕΑ ΔΗΜΗΤΡΑ"»

Β.- Την εκ νέου απόφαση του Τοπικού Συμβουλίου γιαπαραχώρηση αίθουσας στον Σύλλογο Γυναικών Άρτας «ΘΕΑ ΔΗΜΗΤΡΑ» κάνοντας σαφή προσδιορισμό τόσο του χώρου (αναλυτική περιγραφή), όσο και των όρων παραχώρησης της χρήσης, ώστε να βρεθεί μια κοινά αποδεκτή λύση και από τους δύο Συλλόγους.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 549/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*