

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:559/2017** ΑΔΑ: Ψ4Θ5ΩΨΑ-ΔΙΣ

**ΘΕΜΑ:** «Ακύρωση της αριθμ. 518/2017 απόφασης του Δημ. Συμβουλίου και λήψη νέας με θέμα Έγκριση πραγματοποίησης δαπάνης της μελέτης με τίτλο «Μελέτη κατασκευής μόνιμου στεγασμένου Εκθεσιακού κέντρου»»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 29ο τακτικό θέμα της ημερήσιας διάταξης «Ακύρωση της αριθμ. 518/2017 απόφασης του Δημ. Συμβουλίου και λήψη νέας με θέμα Έγκριση πραγματοποίησης δαπάνης της μελέτης με τίτλο «Μελέτη κατασκευής μόνιμου στεγασμένου Εκθεσιακού κέντρου» έδωσε το λόγο στον αρμόδιο αντιδήμαρχο κ. Γεώργιο Πανέτα ο οποίος παίρνοντας το λόγο  έθεσε υπόψη του Συμβουλίου τα εξής:

Με την αριθμ. 518/2017 προηγούμενη αποφασή μας εγκρίναμε την πραγματοποίηση δαπάνης της μελέτης με τίτλο «Μελέτη κατασκευής μόνιμου στεγασμένου Εκθεσιακού Κέντρου”.

Λόγω λάθους κατανομής των πιστώσεων της πολυετ ίας θα πρέπει να ακυρωθεί η παραπάνω 518/2017 αποφασή μας αφού λόγω του λάθους αυτού έγινε νέο πρωτογενές αίτημα.

Συνεχίζοντας είπε ότι έχοντας υπόψη :

1. Την παρ.1α άρθρου 4 ΠΔ 80/2016 .
2. Τις αριθμ. 446/2016, 9/2017, 287/2017 και 440/2017 αποφάσεις του Δημοτικού Συμβουλίου του Δήμου Αρταίων με τις οποίες έγινε η ψήφιση και οι αναμορφώσεις του προϋπολογισμού του έτους 2017 στον ΚΑ 30-7411.004του οποίου είναι εγγεγραμμένη πίστωση 210.000,00 € για την παραπάνω μελέτη.
3. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.
4. Τη βεβαίωση της Τεχνικής Υπηρεσίας περί αδυναμίας εκπόνησης της μελέτης του θέματος.
5. Το από 12/9/2017 πρωτογενές αίτημα της υπηρεσίας μας με REQ 1932818.

Α. Αιτούμαστε την ακύρωση της αριθμ. 518/2017 απόφασης και την εκ νέου έγκριση πραγματοποίησης δαπάνης της μελέτης «Μελέτη κατασκευής μόνιμου στεγασμένου Εκθεσιακού κέντρου»

Β. Παρακαλούμε να αποφασίσετε σχετικά με :

Την επιλογή του τρόπου εκτέλεσης.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την ακύρωση της αριθμ. 518/2017 προηγούμενης απόφασης του, σύμφωνα με το ιστορικό της παρούσας.

Β.-Την έγκριση πραγματοποίησης δαπάνης της μελέτης «Μελέτη κατασκευής μόνιμου στεγασμένου Εκθεσιακού κέντρου» ποσού 210.000,00 € με ΦΠΑ, του ΚΑ 30-7411.004με REQ 1932818, οικονομικού έτους 2017.

Γ.- Επιλέγει ως τρόπο εκτέλεσης τον ‘Ανοιχτό Διαγωνισμό, λόγω του προϋπολογισμού του έργου και εφαρμόζοντας τις σχετικές διατάξεις του Ν 4412 /2016»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 559/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*