

**ΑΠΟΣΠΑΣΜΑ ΠΡΑΚΤΙΚΟΥ 21/2017**

**Αριθ. Απόφασης:564/2017** ΑΔΑ: 64Ο0ΩΨΑ-Χ6Ζ

**ΘΕΜΑ:** «Έγκριση μελέτης με τίτλο "Ασφαλτοστρώσεις δρόμων για εξυπηρέτηση

κτηνοτροφικών - αγροτικών εκμεταλλεύσεων από ΤΚ. Γαβριάς σε ΔΚ Κωστακιών

στο Δήμο Αρταίων»

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36065/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βλάρας Γρηγόριος 10. Βασιλάκη-Μητρογεώργου Βικτωρία 11. Κιτσαντά Ευαγγελίτσα 12. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα, Ράχης, Πολυδρόσου και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, πέντε (5) έκτακτων θεμάτων.

Ο κ. Στασινός αποχώρησε πριν τη συζήτηση του 1ου τακτικού θέματος, ο κ. Νταλάκας και ο κ. Καραγεώργος αποχώρησαν μετά τη συζήτηση του 3ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 34ο τακτικό θέμα της ημερήσιας διάταξης «Έγκριση μελέτης με τίτλο "Ασφαλτοστρώσεις δρόμων για εξυπηρέτηση κτηνοτροφικών - αγροτικών εκμεταλλεύσεων από ΤΚ. Γαβριάς σε ΔΚ Κωστακιών στο Δήμο Αρταίων» έδωσε το λόγο στον αρμόδιο αντιδήμαρχο κ. Γεώργιο Πανέτα ο οποίος παίρνοντας το λόγο είπε:

Η μελέτη αφορά ασφαλτοστρώσεις δρόμων για εξυπηρέτηση κτηνοτροφικών - αγροτικών εκμεταλλεύσεων από ΤΚ. Γαβριάς σε ΔΚ Κωστακιών στο Δήμο Αρταίων. Ξεκινάει από ήδη ασφαλτοστρωμένη οδό και συνεχίζει συναντώντας κτηνοτροφικές μονάδες και αγροτικές καλλιέργειες.

Πρόκειται για αγροτικούς δρόμους οι οποίοι παρουσιάζουν μεγάλο κυκλοφοριακό φόρτο εξαιτίας της συγκέντρωσης μεγάλου αριθμού κτηνοτροφικών και πτηνοτροφικών μονάδων, γεωργικών καλλιεργειών και βιοτεχνιών της πεδινής περιοχής του Δήμου Αρταίων. Η βελτίωση της οδικής υποδομής κρίνεται σκόπιμη διότι θα εξυπηρετεί ταχύτερα και ασφαλέστερα τις παραπάνω δραστηριότητες.

Ο υφιστάμενος δρόμος είναι διανοιγμένος και χαλικοστρωμένος με μέσο πλάτος υφιστάμενου οδοστρώματος 4.0μέτρα. Το πλάτος του νέου οδοστρώματος είναι 4,00μέτρα περίπου όπως φαίνεται στα σχέδια των τυπικών διατομών..

Θα γίνουν όλες οι απαραίτητες χωματουργικές εργασίες (εκσκαφές-επιχώσεις), κατασκευή τεχνικών έργων, εξυγίανση, κατασκευή οδοστρωσίας (υπόβαση, βάση), κατασκευή ερεισμάτων και ασφαλτική στρώση.

Ο προϋπολογισμός του έργου ανέρχεται στο ποσό των 600.000,00€ με την αξία του ΦΠΑ και στο ποσό των 483.870,97€ χωρίς την αξία του Φ.Π.Α.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και την τεχνική έκθεση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της μελέτης με τίτλο : «Ασφαλτοστρώσεις δρόμων για εξυπηρέτηση κτηνοτροφικών - αγροτικών εκμεταλλεύσεων από ΤΚ. Γαβριάς σε ΔΚ Κωστακιών στο Δήμο Αρταίων»  η οποία συντάχθηκε από την ΤΥΔ και προϋπολογισμός του έργου ανέρχεται στο ποσό των 600.000,00€ με την αξία του ΦΠΑ και στο ποσό των 483.870,97€ χωρίς την αξία του Φ.Π.Α.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 564/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*